open-index/open-wikipedia-markdown huggingface dataset:
Bagua

[duimnael|250px|’n *Bagua*-diagram en [jin en jang.]]
duimnael
Die ***Bagua*** (Chinees:八卦, ou transliterasie: ***Pa Koea***) is agt "trigramme" wat in Taoïstiese kosmologie gebruik word as verteenwoordigend van die basiese beginsels van die werklikheid, wat as ’n reeks van agt samehangende konsepte beskou word. Elk bestaan uit drie lyne, wat óf aaneenloop óf onderbroke is. Dit verteenwoordig onderskeidelik jin of jang. Omdat hulle uit drie dele bestaan, word hulle dikwels trigramme genoem.

Die trigramme is verwant aan taiji-filosofie, die gevegskuns tai chi en die Wu Xing, of "Vyf Fases". Die verhouding tussen die trigramme word verteenwoordig in twee rangskikkings, die *Primordiale* (先天八卦), "Vroeëre Hemel" of *Fu Xi bagua* (伏羲八卦), en die *Gemanifesteerde* (後天八卦), "Latere Hemel,"

Die antieke Chinese geskrif *Yijing* bestaan uit die 64 kombinasies van trigramme, wat "heksagramme" genoem word, asook kommentaar op elk.

## Betekenis 
Elke trigram het ’n reeks unieke interpretasies, onder meer: 

## Verwysings 
## Eksterne skakels 
*
* 15px Hierdie artikel is vertaal uit die Engelse Wikipedia
Dooiegeld

250px|duimnael|Dooiegeld word in ’n begraafplaas verbrand.

**Dooiegeld** of **offergeld** (冥幣, 紙錢, 金紙) is rituele "geld" in die vorm van banknote of munte wat ’n rol speel in die Oos-Asiatiese verering van voorouers, veral in Taoïsme in China. Die "geld" word op spesiale geleenthede verbrand in die geloof dat dit nie sal verdwyn nie, maar dat die ware item in die doderyk beskikbaar sal word aan die voorouers en dat hulle dit sal kan gebruik om goedere mee te koop. 

Die note is gewoonlik in die geldeenheid van die land waar dit gebruik word en het ’n afbeelding van die Jadekeiser of ander mense uit die Chinese mitologie op, maar soms ook ander bekende mense wat oorlede is.

In die moderne tyd word ook nagemaakte kredietkaarte verbrand.

## Eksterne skakels 
* 15px Hierdie artikel is vertaal uit die Nederlandse Wikipedia
Dolo

**Dolo** is 'n dorp geleë in die middel van KwaZulu-Natal, Suid-Afrika. Die nedersetting, wat een van die armste in die land is, is ook in die voormalige tuisland KwaZulu geleë.

## Verwysings
Sampofu

**Sampofu** is 'n nedersetting geleë in die middel van KwaZulu-Natal, Suid-Afrika. Die nedersetting is reg langs (wes) van Tugela Ferry geleë.

## Verwysings
120+ Sommerstories

***120+ Sommerstories*** is 'n Afrikaanstalige boek deur PG du Plessis. Dit is 'n bundel van kortverhale.

## Verwysings 
## Eksterne skakels 
*  Resensie deur Francois Verster
*  *120+ Sommerstories*  by LAPA
Creodonta

**Creodonta** is 'n uitgestorwe orde van vleisetende plasentale soogdiere. 

## Taksonomie 
Die taksonomie is onseker en die orde is dalk polifileties. 'n Onlangse (2015) ontleding van 177 soogdierspesies  plaas hulle nogtans binne die Laurasiatheria in 'n sustergroep van die Carnivora by die Pholidota (Ietermagog)

Die orde bevat nou twee net families:
#Oxyaenidae
#Hyaenodontidae

In die verlede is talle ander groepe ook by hierdie orde ingedeel.

## Kenmerke 
Creodonte lyk soos kat- en hondagtiges maar hulle tande is verskillend. Lede van die Carnivora het 'n paar van hulle kiestande wat skeurtande geword het. By Creodonta het *alle* kiestande skeurtande geword. 

## Verwysings
LAPA Uitgewers

**LAPA Uitgewers** is 'n Suid-Afrikaanse uitgewer van boeke in hoofsaaklik Afrikaans en soms Engels. LAPA staan vir **Lees Afrikaans, Praat Afrikaans**.

## Geskiedenis 
LAPA is voor die Tweede Wêreldoorlog deur Johannes Petrus van der Walt onder die naam Springbok-Biblioteek begin. In 1958 sluit J.P. van der Walt se seun, Manie, as besturende direkteur aan.

In 1961 word die maatskappy hernoem na J.P. van der Walt en Seun (Edms.) Bpk.

In Oktober 1996 koop die ATKV die maatskappy en verander die naam na LAPA.

## Eksterne skakels 
*  Amptelike webwerf
J.P. van der Walt

**J.P. van der Walt** kan verwys na:

* Johannes Petrus van der Walt (1878-1922), Suid-Afrikaanse predikant.
* Johannes Petrus van der Walt, stigter van Springbok-Biblioteek (vandag LAPA Uitgewers).
Oscar Chalupsky

**Oscar Chalupsky** (1963-) is ’n Suid-Afrikaanse kanovaarder en lewensredder. Hy en sy broer Herman het Springbokkleure in kanovaart en seelewensredding verwerf. Gedurende die 1980’s en vroeë 1990’s het hulle die ysterman- en branderski-kompetisies in Suid-Afrika gedomineer en talle internasionale kompetisies gewen. By die Olimpiese Spele in 1992 in Barcelona was Oscar die kaptein van Suid-Afrika se roeispan (Mans K-4, 1000 meter), waartydens hulle tot die halfeindronde deurgedring het. Hy was al twaalf keer die wêreld se branderski-kampioen, selfs in 2012, toe hy al 49 jaar oud was. Oscar en Herman se pa, Paul Chalupsky, was op sy dag ook kaptein van die Springbokkanospan gewees.

## Lewensloop 
Oscar Chalupsky is op 1 Maart 1963 gebore en het die Westville Boys Hoërskool in Durban bygewoon. In 1979 word hy die jongste Suid-Afrikaner om sy land in lewensredding te verteenwoordig. In sy laaste skooljaar (1980) verteenwoordig hy Natal tydens die Cravenweekrugby, ontvang hy Suid-Afrikaanse kleure vir waterpolo en lewensredding, en word hy die eerste persoon om beide die mans junior en senior ysterman-titels in te palm.

## Verwysings
Yvonne Chaka Chaka

**Yvonne Chaka Chaka** (gebore 18 Maart 1965) is ’n Suid-Afrikaanse mbaqanga- en Afropop-sangeres en filantroop. Haar geboortenaam is Yvonne Machaka en sy het as die "Prinses van Afrika" bekend geword. Naas Suid-Afrika is sy ook in lande soos Zimbabwe, Kenia, Gaboen, Sierra Leone en die Ivoorkus gewild.

## Lewensloop 
Chaka Chaka is in 1965 in Dobsonville in Soweto gebore. Haar pa is dood toe sy 11 was en haar ma, 'n huishulp, moes drie dogters op 'n salaris van R40 grootmaak.

Sy begin in 1984 (op 19) te sing, nadat sy deur Phil Hollis van Dephon-rekords ontdek is. Haar debuutalbum, ''I'm in Love With a DJ*, is in 1985 bekendgestel. Deur die jare  het sy verskeie treffers, soos "*I’m Burning Up*", "*I Cry for Freedom*" en die immergewilde "*Umqombothi''" ('n Afrika-bier) gelewer. Sy het talle bekroonde albums vrygestel en ’n string goue en platinumtreffers behaal.

Sy is ’n ambassadeur vir Unicef en die *Roll Back Malaria Partnership* en was in 2012 die eerste vrou wat die Wêreld-Ekonomiese Forum se Kristalprys vir kunstenaars (wat die wêreld deur hulle werk verbeter) ontvang het.

Chaka Chaka is met Tiny Mhinga getroud en het 4 seuns.

## Diskografie 
; Albums
* *Thank You Mr. DJ* (1986)
* *Sangoma* (1987)
* ''I'm Burning Up* (1988)
* *The Power of Afrika* (1996)
* *Back On My Feet* (1997)
* *Bombani (Tiko Rahina)* (1997)
* *Princess Of Africa: The Best of Yvonne Chaka Chaka* (1999)
* *Yvonne and Friends* (2000)
* *Yvonne and Friends* (2001)
* *Kwenzenjani* (2002)
* *Princess of Africa, Vol. 2* (2002)
* *Celebrate Life* (2006)

; Kompilasie-albums
* *The Princess of Africa: The Best of Yvonne Chaka Chaka* (1995)
* *The Princess of Africa: The Best of Yvonne Chaka Chaka Vol. 2* (2002)

; Bydraende kunstenaar
* *Urban Africa: Jive Hits of the Townships* (1990)
* *The Rough Guide to the Music of South Africa* (1998, World Music Network)
* *The Winds of Change: Words and Music of a Free South Africa* (2004)
* *46664 – Part 2: Long Walk to Freedom* (2004)
* *Tales of African Folk: Southern Africa* (2005)
* *Hotel Rwanda – Motion Picture Soundtrack* (2005)
* *The Rough Guide to African Disco* (2013, World Music Network)
* *The Rough Guide to the Music of South Africa Vol. 2* (2006)
* *Experience South Africa* (2008)
* *The Rough Guide to African Disco'' (2013)

## Sien ook 
* Lys van Suid-Afrikaanse musikante
* Lys van bekende Suid-Afrikaners

## Verwysings 
## Eksterne skakels 
* Amptelike webtuiste
Roodekopjesdam

**Roodekopjesdam** (amptelike naam), in die volksmond bekend as **Rooikoppiesdam**, is 'n swaartekragtipe betondam geleë in die Krokodilrivier noord van Brits, Noordwes, Suid-Afrika. Dit is in 1986 voltooi en dien hoofsaaklik vir besproeiing asook huishoudelike en industriële gebruik. Die gevaarpotensiaal van die dam is hoog (3).

## Sien ook 
* Lys van grootste damme in Suid-Afrika
* Lys van die riviere van Suid-Afrika

## Verwysings 
* Lys van Suid-Afrikaanse Damme van die Departement van Waterwese
Knellpoortdam

Die **Knellpoortdam** is 'n gekombineerde swaartekrag & boogtipe betondam, geleë in die Rietspruit naby Wepener, Vrystaat, Suid-Afrika. Bouwerk aan die dam is in 1989 voltooi.

As gevolg van toeslikking, het die stoorkapasiteit van die Welbedachtdam vinnig verminder van die oorspronklike 115 miljoen m3 tot ongeveer 16 miljoen m3 gedurende die twintig jaar sedert sy voltooiing. Hierdie stoorafname het probleme geskep om aan Bloemfontein se watervraag te voldoen, teen 'n aanvaarbare vlak van betroubaarheid, en as 'n gevolg is die 50&nbsp;m hoë Knellpoortdam in 1989 gebou. Dit was die eerste booggravitasie rolbetongekompakteerde (RCC) dam in die wêreld en beslaan byna 64&nbsp;600&nbsp;m3 rolbeton en 14&nbsp;200&nbsp;m3 beton met 'n bruto stoorkapasiteit van 136&nbsp;miljoen&nbsp;m3.

Ten einde soortgelyke probleme van toeslikking as dié wat by die Welbedachtdam ondervind is te verhoed, is die Knellpoortdam se funksie 'n buitelynstoordam met 'n relatiewe klein opvanggebied van slegs 764&nbsp;km2 en 'n ooreenstemmende gemiddelde jaarlikse afloop van ongeveer 20&nbsp;miljoen&nbsp;m3. Water word uit die Caledonrivier na die Knellpoortdam gepomp deur die Tienfontein-pompstasie via 'n 2&nbsp;km lange kanaal wat toegerus is met 'n slikvanger om toeslikking in die belangrikste reservoir te verminder.

Die dam se primêre doel is om water vir munisipale en industriële gebruik te verskaf en sy gevaarpotensiaal word as hoog aangeslaan (3).

## Sien ook 
* Welbedachtdam
* Lys van grootste damme in Suid-Afrika

## Verwysings 
* Lys van Suid-Afrikaanse Damme van die Departement van Waterwese
Qedusizidam

Die **Qedusizidam** is 'n grondvultipe dam geleë in die Kliprivier in KwaZulu-Natal, Suid-Afrika, naby die dorp Ladysmith. Dit is in 1997 gebou en dien hoofsaaklik as waterstoor en vloedreguleerder. Die gevaarpotensiaal van die dam is hoog (3).

## Sien ook 
* Lys van grootste damme in Suid-Afrika

## Verwysings 
* Lys van Suid-Afrikaanse Damme van die Departement van Waterwese.
Taeniodonta

**Taeniodonta** is 'n uitgestorwe suborde van die soogdiere.

Fossiele van hierdie groep word in die Laat Kryt en Paleogeen (Laat Eoseen) van Noord-Amerika gevind. Die vroegste een wat gevind is, is *Schowalteria* van die Laat Kryt in Alberta, Kanada. Die laaste een is *Stylinodon* uit die Eoseen.
Die Taeniodonta was een die eerste groepe wat in die Paleoseen groot vorms opgelewer het. Daar is twee families:
*Conoryctidae:  *Onychodectes*, *Conoryctes*, *Conoryctella*, *Huerfanodon*
*Stylinodontidae: *Wortmania*, *Schochia*, *Psittacotherium*, *Ectoganus*, *Stylinodon*

Die Stylinidontidae was groter as die Conoryctidae: so groot as 'n vark of selfs 'n beer. Hulle het groot slagtande en sterk kloue gehad en dalk na wortels gegrawe. Die Conoryctidae was primitiewer en dalk insektivoor of omnivoor.

## Taksonomie 
'n Kladistiese ontleding deur Weinstein (2009)
 toon dat die Taeniodonta 'n monofiletiese groep is wat uit die Cimolesta voortgekom het. Die posisie teenoor die huidige soogdiere (die kroon-plasentale) is minder duidelik. 

Die Taeniodonta ontbeer sinapomorfieë wat die kroongroepe kenmerk.

## Verwysings
Ali Chamenei

Ajatolla **Ali Chamenei** (Persies: سید علی حسینی خامنه‌ای , کصکش اعظم, [ʔæˈliː hoseiˈniː χɒːmeneˈʔiː], ; 19 April 1939 – 28 Februarie 2026) was van 1989 tot 2026 die godsdienstige leier en staatshoof van Iran. Hy het in 1989 ajatolla Roeholla Chomeini opgevolg. Die Irannese het hom as God se verteenwoordiger op Aarde beskou en hy het die hoogste magsposisie in die land beklee. Van 1981 tot 1989 was hy ook die president van Iran.

Chamenei was 'n volgeling en vertroueling van Roeholla Chomeini en as sodanig 'n teenstander van die Westerse politiek van sjah Mohammad Reza Pahlavi. Tussen 1964 en 1978 is hy om dié rede gereeld gevange geneem. Ná die val van die sjah in 1978 het hy lid geword van die Islamitiese Revolusionêre Raad, 'n minister en 'n Vrydag-imam in Teheran. As voorganger in die gebed op Vrydagmiddae het hy opruiende preke in die hoofstad gelewer, waarmee hy gelowiges in vervoering gehad het.

Op 27 Junie 1981 het hy 'n aanslag op sy lewe oorleef. Tydens 'n perskonferensie het 'n bom ontplof wat in 'n kassetopnemer weggesteek was. Hoewel Chamenei reg langs die opnemer gesit het, het hy dié aanslag oorleef. Hy was daarna aan sy regterhand gestrem. Vir sy volgelinge was dit 'n bewys dat hy 'n "lewende" martelaar was.

Ná die moord op Mohammad Ali Rajai is Chamenei deur 'n oorgrote meerderheid tot president van Iran verkies. Só het hy die eerste geestelike geword wat hierdie amp in Iran beklee het. As president het hy ook die Islamitiese Republikeinse Party gelei. Net soos sy voorganger, Chomeini, het Chamenei byna onbeperkte mag oor alle staatsinstellings uitgeoefen.

In 1985 is hy vir 'n tweede termyn herkies. In teenstelling met sy voorganger, Abolhassan Bani Sadr, het hy selde met die godsdienstige leier van Iran in konflik gekom. Ná die dood van Chomeini is Chamenei op 4 Junie 1989 tot godsdienstige leier (die opperleier) van Iran verkies.

Chamenei het konserwatiewe Islamisme voorgestaan, wat selde hervormings toelaat. Hierby het hy steun gevind van die Raad van Hoeders wat in die 1980's gestig is. Hierdie raad bestaan uit ses Sjiitiese moellahs en ses juriste en waak oor alle politieke aanstellings, parlementsbesluite en oor die toepassing van sensuur.

Aan die einde van die 1990's het hy enkele hervormings toegelaat om 'n einde aan Iran se internasionale geïsoleerde posisie te maak. Die hervormingsbeweging het in 1997, ná die verkiesing van Mohammad Chatami tot president, in volle gang gekom.

In die vroeë oggendure van 1 Maart 2026 het die Irannese staatsmedia bevestig dat Ali Chamenei in bomaanvalle op Iran gesterf het.

## Verwysings 
## Eksterne skakels 
*  Persoonlike webtuiste
Bridgetown (Wes-Kaap)

**Bridgetown** is 'n oornagplek op die westelike oewer van die Bergrivier tydens die Bergrivier-kanowedvaart. Dit lê ongeveer 15&nbsp;km oosnoordoos van Moorreesburg en net stroomop van die Misverstanddam.

In 1842 het William Edmund Scarbrow 'n plaas by die Vledermuisdrift gekoop met die hoop dat die pad na die noorde later hier met 'n brug oor die rivier sou gaan en daar dan 'n dorp sou ontwikkel. Metteryd het die vestiging ontwikkel en bestaan uit 'n smitswinkel, meul, besproeiingskanale, winkel, poskantoor, skool en 'n pont oor die rivier. Bome is aangeplant en daar was selfs 'n dokter. Scarbrow het egter in 'n skeepsramp omgekom. Die brug is verder stroomaf nader aan Piketberg gebou en in 1879 is Moorreesburg op die direkte pad na die noorde gestig. Dit was die einde van die droom van dorpsontwikkeling. Vandag is Bridgetown slegs 'n kamkpeerterrein op die oewer van die rivier.

## Bron 
* Burman, Jose: The man in my boots. Kaapstad: Human & Rousseau, 1994.
Superkontinent

[duimnael|220px|Die superkontinent [Pangea.]]
[thumb|220px|Hoewel nie 'n superkontinent nie, beslaan [Afrika-Eurasië sowat 57% van die aarde se landmassa.]]

In geologie is 'n **superkontinent** die versameling van al die Aarde se kontinentblokke of kratons om 'n enkele, groot landmassa te skep. In die lang geskiedenis van die plaattektoniek het dit verskeie kere gebeur, en dan het hulle weer opgebreek.

Sommige wetenskaplikes gebruik die definisie "groepering van voorheen verspreide kontinente", wat ruimte laat vir vertolking en makliker is om op Prekambriese tye toe te pas. Minstens sowat 75% van die kontinentale kors moet egter aanmekaar vas wees om dit te onderskei van 'n gewone kontinent.

Superkontinente het al verskeie kere in die geologiese verlede bymekaargekom en verbrokkel (sien tabel). Dit word die Wilsonsiklus genoem. Volgens moderne definisies bestaan geen superkontinent vandag nie; Die vroeëre Gondwana word nie volgens die eerste definisie as 'n superkontinent beskou nie omdat die landmassas Baltica, Laurentia en Siberië in dié tyd apart daarvan was.

## Superkontinente deur die geskiedenis
Die volgende tabel gee gerekonstrueerde antieke superkontinente weer, volgens Bradley se losser definisie van 2011, Voordat dit heeltemal opgebreek het, het dele van Rodinië reeds byeengekom en Gondwana (ook bekend as as Gondwanaland) gevorm teen sowat 608&nbsp;miljoen jaar gelede. Pangea het teen sowat 336&nbsp;miljoen jaar gelede gevorm deur middel van bostings deur Gondwana, Laurasia (Laurentia en Baltica) en Siberië.

Die tweede model (Kenorland-Arktika) is geskoei op beide paleomagnetiese en geologiese bewyse dat die kontinentale kors van ~2,72&nbsp;miljard jaar gelede uit 'n enkele superkontinent bestaan het, totdat dit ná ~0,573&nbsp;miljard jaar, tydens die Ediacarium, opgebreek het. Hoewel dit met die eerste model bots, sluit die eerste fase (Protopangea) Vaalbara en Kenorland van die eerste model in. 

Pangea het 215&nbsp;miljoen jaar gelede begin verbrokkel en is vandag steeds besig. Omdat Pangea die Aarde se jongste superkontinent is, is dit die bekendste en word dit die beste verstaan. Om Pangea weer aanmekaar te las is so maklik as om die kontinente as stukke van 'n legkaart te beskou wat inmekaarpas.

## Verwysings
## Skakels
Johann Georg Christian Lehmann

__NOTOC__

**Johann Georg Christian Lehmann** (25 Februarie 1792 – 12 Februarie 1860) was 'n Duitse plantkundige.

Lehmann is in Haselau, naby Uetersen, Sleeswyk-Holstein gebore. Lehmann studeer geneeskunde in Kopenhagen en Göttingen en behaal 'n doktorsgraad in geneeskunde in 1813 en 'n doktorsgraad in filosofie aan die *Friedrich-Schiller-Universität* in Jena in 1814. Daarna word hy 'n professor in fisika en natuurwetenskap,  asook hoofbibliotekaris, aan die *Gimnasium Academicum* in Hamburg.

Hy was 'n produktiewe wetenkaplike met 'n skynbare bakleierige karakter. Hy was lid van 26 akademiese verenigings en die stigter van die Hamburg Botaniese Tuin, vandag bekend as die *Loki-Schmidt-Garten*, :de:Loki-Schmidt-Garten. Lehmann is in 1860 in Hamburg oorlede.

Die standaardafkorting **Lehm.** word gebruik om in botaniese verwysings na hierdie individu as outeur te verwys.

## Publikasies 
**Generis Nicotiniarum Historia*, Hamburg, 1818
**Plantae e Familiae Asperifoliarum Nuciferae*, 1818
**Monographia Generis Primularum*,Lipsiae, 1819
**Monographia Generis Potentillarum*, 1820; bylaag 1836
**Semina in Horto Botanico Hamburgensi*, 1822–1840
**Icones et Descriptiones Novarum et Minus Cognitarum Stirpium*, in 5 dele van 10 plate elk 1: 1821 2: 1822 3: 1823 4: 1823 5: 1824
**Novarum et Minus Cognitarum Stirpium Pugillus I-X Addita Enumeratione Plantarum Omnium in sy Pugillus Descriptarum*, Hamburg, 1828–1857
**Delectus Seminum quae in Horto Hamburgensium Botanico e Collectioni Anni*, 1830–1840; 1849–1852
**Plantae Preissianae*, Hamburg, 1844–1847
**Index Seminum in Horto Botanico Hamburgensi A. 1851 Collectorum*, Hamburg, 1851–1855
**Revisionem Potentillarum*, 1856
**Observationes zoologicae praesertim in faunam hamburgensem. Pugillus primus. Indicem scholarum publice privatimque in Hamburgensium Gymnasio Academico*, 1822

## Bronnelys 
* 

## Sien ook 
Lys van botaniste volgens outeursafkorting

## Verwysings 
## Eksterne skakels 
*WorldCat
*D. Johann Christian Lehmann Phys. P. P. & Med. Extr. Acad. Leopold. & Soc. Pruss. Membr. Vollkommene Beschreibung einiger neu-erfundenen Puch-Wercke
KCRW

**KCRW** is 'n radiostasie en lid van die *National Public Radio*-netwerk (NPR) wat sy programme op 89,9 MHz FM vanuit die kampus van Santa Monica-kollege in Santa Monica, Kalifornië uitsaai. Naas programme, wat van die openbare en nie-kommersiële radionetwerk NPR oorgeneem word, saai KCRW sy eie nuus- en musiekprogramme vir die Groter Los Angeles-gebied, Suid-Kalifornië en op die internet uit. Die stasie se hoofradiosender is in Los Angeles se Laurel Canyon-distrik geleë en saai in die HD Radio-formaat (op 89.9 HD-2) uit.

KCRW is een van twee radiostasies met volle NPR-lidmaatskap in die Groter Los Angeles-gebied - naas KPCC in Pasadena. KCRW het 'n oorsese dogterstasie, KCRW Berlin, wat sy programme sedert Oktober 2017 in Berlyn, die Duitse susterstad van Los Angeles, op 104,1 MHz FM uitsaai. KCRW Berlin het die radiofrekwensie en uitsaailisensie oorgeneem wat NPR sedert April 2006 gebruik, maar in 2017 om finansiële redes teruggegee het. Vanuit sy ateljee in die Berlynse stadsdeel Schöneberg saai KCRW Berlin onder meer programme uit wat deur *NPR worldwide* vervaardig word, naas plaaslike inhoud.

## Geskiedenis en roepletters 
KCRW is in 1945 gestig om soldate, wat uit die Tweede Wêreldoorlog teruggekeer het, in die nuwe FM-uitsaaitegnologie op te lei - vandaar die stasie se roepletters KCRW, 'n afkorting vir *College Radio Workshop*. Die K dui Amerikaanse radiostasies wes van die Mississippirivier aan (oos daarvan begin hul roepletters met 'n «W» - met enkele uitsonderings).

## Verwysings
HD Radio

duimnael|HD Radio se amptelike kenteken
duimnael|'n HD Radio-ontvangstoestel in 'n Volkswagen-motor
**HD Radio** is 'n digitale uitsaaistandaard en handelsmerk van *iBiquity* wat - as 'n alternatief tot Digital Audio Broadcasting (DAB) - in die Verenigde State ontwikkel is en intussen deur die meeste Amerikaanse FM- en AM-radiostasies gebruik word om oudioseine en bykomende datadienste uit te saai. Kenmerkend vir HD Radio is dat 

* 'n digitale radiosein bo en benede 'n radiostasie se analoë standaardsein uitgesaai kan word,  
* luisteraars na dieselfde radioprogram se digitale of analoë standaardsein kan kies (waarby alternatief ook verskillende programme gelyktydig uitgesaai kan word), en
* dat HD Radio as hibriede stelsel gelyktydig met FM en AM-dienste bedryf kan word sodat beide, digitale en analoë, radiotoestelle dit kan ontvang.

## Verwysings
Windsordam

Die **Windsordam** in KwaZulu-Natal is oorspronklik gebou om oorstromings van Ladysmith deur die Kliprivier te voorkom, maar die opbou van slik het weldra sy doeltreffendheid ingeperk. Die Windsordam is in 1950 in gebruik geneem met 'n kapasiteit van  en 'n oppervlakte van . Die damwal is  hoog.

Die Qedusizidam verder stroomaf in die Kliprivier is in 1997 voltooi om die taak van vloedbestuur oor te neem.

## Sien ook 
* Kliprivier

## Verwysings
Theresapark

**Theresapark** is 'n voorstad sentraal tot die hoofplek Akasia. Dit is noordwes van Pretoria in die Gauteng-provinsie geleë en is onder beheer van die Stad Tshwane Metropolitaanse Munisipaliteit.

## Verwysings
Migdol

**Migdol** is 'n klein dorpie op die R506-streeksroete suid van Delareyville en noord van Schweizer-Reneke. Die Hartsrivier vloei oos van die dorp verby.

## Sien ook 
* Lys van dorpe in Suid-Afrika

## Verwysings
The Orchards, Gauteng

**The Orchards** is 'n voorstad in die hoofplek Akasia van Gauteng, Suid-Afrika. Dit is geleë aan die noordweste van Pretoria en grens aan Rosslyn op sy noordweste hoek.

## Verwysings
Joe Engle

**Joe Henry Engle** (26 Augustus 1932 – 10 Julie 10, 2024) Majoor-Generaal, Amerikaanse Lugmag) is 'n Amerikaanse vlieënier, toetsvlieënier vir die X-15 program, lugvaartingenieur en voormalige Nasa-ruimtevaarder. Sedert 2017 is hy die laaste oorlewende X-15 vlieënier.

As toetsvlieënier neem hy deel aan die Nasa-Lugmag se North American X-15 program wat hom in staat stel om sy *Ruimtevaarder Vlerke* te verwerf. Hy verwerf ook ander toekennings onder andere die *Distinguished Flying Cross*. Hy is in 1966 gekeur as ruimtevaarder deur Nasa as deel van Ruimtevaardergroep 5. Hy was deel van die ondersteuningspan vir Apollo 10. Hy was aanvanklik deel van Apollo 17 as vlieënier vir die Apollo-maanmodule maar word onttrek ten gunste van die geoloog Harrison Schmitt. Hy word een van die eerste ruimtevaarders in die ruimtependeltuigprogram toe hy deel was van die span wat vir Ruimtependeltuig Enterprise in 1977. Hy was ook die bevelvoerder van die Ruimtependeltuig Columbia se vlug in 1981.

## Eksterne skakels
Silver Lakes Gholflandgoed

**Silver Lakes Gholflandgoed** is 'n afgesperde voorstad van Pretoria, Suid-Afrika wat in 1993 gevestig is. Van die geriewe op die landgoed sluit in: 'n 18 putjie-gholfbaan ontwerp deur Peter Matkowich, 'n klubhuis met restaurant en konferensiegeriewe, twee tennisbane, twee muurbalbane, 'n wildreservaat met klein boksoorte en staproetes, verskeie damme en 'n hengelklub.

## Verwysings
Bezuidenhoutsvallei

[duimnael|300px|links|Die ou [NG gemeente Bezuidenhoutsvallei|NG kerk Bezuidenhoutsvallei huisves nou (2017) die Kensington Community Fellowship. Die NG gemeente is reeds in 1980 by die NG gemeente Jeppestown ingelys weens die wegtrek van Afrikaanssprekendes.]]

**Bezuidenhoutsvallei** is 'n voorstad van Johannesburg, Suid-Afrika. Dit staan in Engels bekend as *Bezuidenhout Valley* of kortom ***Bez Valley***. Dit word in die noorde begrens deur Observatory en in die suide deur Kensington. In die weste grens dit aan Judith's Paarl en in die ooste aan Dewetshof. 

Op 20 September 1861 het Frederik Jacobus Bezuidenhout die grond (die plaas Doornfontein) waarop die voorstad vandag geleë is, van die weduwee van die oorspronklike eienaar, B.P. Viljoen, gekoop en sy naam aan die gebied verleen. Dit lê tussen 'n lang heuwel wat bekend is as Observatory in die noorde en die Kensingtonrif in die suide. Voor die Tweede Vryheidsoorlog (1899–1902) was die vrugbare vallei 'n beesplaas. In die middel daarvan het die water van Johannesburg-Sentraal ooswaarts deur 'n moeras gevloei, wat in alle seisoene oortrek van die gras was. Maar 10 jaar later was daar duisende huisdakke waarvan die water afgeloop het. Die donga het by 10de Straat begin en binne twee jaar vergroot tot by Eerste Straat. 

Tydens die oorlog, toe die vallei onbewoon was, het die Britse troepe dit as 'n skietbaan gebruik met die gewere wat van Kensington af op teikens op Observatoryheuwel geskiet het. Aan die voet van die heuwel, naby Gillooly's Farm, het die geskiedkundige Bezuidenhout-opstal gestaan met 'n laning okkerneutbome, die enigste van hul soort in Johannesburg. Destyds was die heuwels oortrek van die wildepruimbome. Daarvan het niks oorgebly nie.

## Bronne 
*  Potgieter, D.J. (ed.) 1970. *Standard Encyclopaedia of Southern Africa*, volume 2. Cape Town: Nasionale Opvoedkundige Uitgewery (Nasou).

## Verwysings
Vroeteltol

duimnael|'n Batman-vroeteltol met 2 punte.
duimnael|'n Tollende vroeteltol.

'n **Vroeteltol** (Engels: *fidget spinner*) is 'n speelding wat oorspronklik bedoel was vir kinders wat sukkel om stil te sit en te veel vroetel. Kinders wat met die tol speel sal dan nie op 'n stoel ry of herhaaldelik op 'n balpuntpen kliek nie. Party mense (soos onderwysers) glo egter dat die speelding eerder kinders se aandag aftrek. Vir die rede word dit in baie skole verbied.

'n Vroeteltol bestaan uit 'n draaiskyf met 'n laer (*bearings*) wat twee of meer punte (uitsteeksels) het. Die laer in die middel word tussen die duim en wysvinger vasgeknyp. Deur dit met 'n ander vinger te stoot, begin dit in die rondte tol. Daar is gewoonlik 'n gewiggie aan die punte, dikwels ook in die vorm van 'n laer. Hierdie gewiggies kan gewoonlik nie self draai nie, maar verseker dat die tol langer aanhou spin. Soos dit draai maak dit 'n zoem- of ratelende geluid. Hierdie tolle kom in verskeie vorme en groottes voor. Sommige het selfs liggies wat in die donker flikker.

Die vroeteltol is in 1993 deur die Amerikaner Catherine Hettinger bedink en het aanvanklik goed verkoop. Nadat die patent daarop verstryk het, het dit meer as 20 jaar later weer te voorskyn gekom. In 2017 het die gier soos 'n veldbrand onder skoolkinders van Amerika na Europa en die res van die wêreld versprei.

Die tolle kan help om spanning te verlig en is moontlik selfs voordelig vir kinders met outisme, angstigheid of aandaggebrek-hiperaktiwiteitsteuring. Jong kinders kan egter verstik as hulle die tol, onderdele daarvan, of brokstukke as dit breek, insluk.

## Verwysings 
## Eksterne skakels 
* 
*
Withaarbroodboom

Die **Withaarbroodboom** (*Encephalartos friderici-guilielmi*) is 'n endemiese Suid-Afrikaanse broodboom wat in die Oos-Kaap en KwaZulu-Natal voorkom. Alhoewel dit wydverspreid en relatief volop voorkom, het die aantal bome wat in die natuur voorkom geleidelik met ongeveer 20 persent oor die afgelope 90 jaar afgeneem as gevolg van versameling deur tuiniers en tradisionele genesers of hul verskaffers. Die boom is ’n byna-bedreigde spesie op die IUBN-rooilys.

Die boom se FSA-nommer is 4.

## Beskrywing 
Die boom word ongeveer 4 m hoog en die diameter van die boomstam bereik 600 mm. Die blare is blougroen van kleur, 1 tot 1,5 m lank, redelik reguit, en brei horisontaal uit wanneer die keëltjies verskyn. Wanneer die boom 'n hoogte van ongeveer 4 m bereik, begin die stam leun en beland uiteindelik op die grond, waar dit aanhou groei met die kroon wat dan na bo buig. Manlike plante produseer tot 12 keëls en vroulike plante tot 6. Die keëls is wollerig en liggeel van kleur en die sade wat deur die keëls gevorm word verander van geel na oranje wanneer dit ryp word.

## Verspreiding 
Dit kom op 'n hoogte van 700 tot 1 400 m bo seevlak in die Oos-Kaap en KwaZulu-Natal voor. Die hoofverspreidingsgebied is in die Cathcart- en Komani-distrikte. Kleiner subpopulasies word verder noord gevind, naby Mthatha en in die omgewing van Kokstad op die grens tussen die Oos-Kaap en KwaZulu-Natal.

## Geskiedenis 
*Encephalartos friderici-guilielmi* is in 1834 deur die Duitse botanikus professor Johann Georg Christian Lehmann beskryf, en ter ere van Friedrich Wilhelm, koning van Pruise genoem.

[duimnael|links|'n Withaarbroodboom by [Kirstenbosch]]

## Sien ook 
* Alfabetiese lys van Suid-Afrikaanse bome

## Verwysings
Hoover-gebou

250px
**Hoover-gebou**

**Western Avenue, Perivale** 
Londen

----

**Styl**

Art Deco

----

**Argitekte**

*Wallis, Gilbert and Partners* 

----

**Opgerig**

1932–1933

----

Die **Hoover-gebou** in Perivale, 'n voorstad in die Londense stadsdistrik Ealing (*London Borough of Ealing*), word as een van die uitstekendste voorbeelde van Art Deco-boukuns in die Britse hoofstad en die Verenigde Koninkryk beskou. Dit is oorspronklik in 1932 deur die argitekte-vennootskap *Wallis, Gilbert and Partners* as Londense fabriek- en kantoorkompleks vir die Amerikaanse stofsuiervervaardiger *Hoover* ontwerp.

duimnael|links|Hoofingang
Die fasade van die laagliggende wit hoofgebou met twee verdiepings word deur massiewe suile in die Egiptiese styl in vyftien nisse verdeel; opvallend is die suile se versierings aan die bo- en onderkant. Ook die hoofingang is versier met Art Deco-stylelemente soos gestileerde sonstrale.

Nadat die fabriek in die vroeë 1980's gesluit is, het die Britse supermarkketting *Tesco* dit in 1989 gekoop om hier – volgens sy konsep van 'n "lewende museum" – 'n moderne supermark in die argitektoniese konteks van Art Deco-boukuns uit die 1930's te bedryf.

## Eksterne skakels 
; Argitektuur en toerisme
* *Modernist Britain – Hoover Factory, Greater London*
* *Time Out London – Seven Wonders of London: Hoover Building* 
* *Hidden London – Fancy supermarket: The Hoover Building, Western Avenue, Perivale*

; Fotogalery
* *flickr.com: Hoover (Factory) Building, Perivale*
Mohenjo-Daro

**Mohenjo-Daro** (Sindhi: موئن جو دڙو, Oerdoe: موئن جو دڑو; letterlik "Heuwel van die Dooie Mans") is ’n argeologiese terrein in die provinsie Sindh, Pakistan. Dit is omstreeks 2500 v.C. gebou, en was een van die grootste nedersettings van die antieke Indusvalleibeskawing en een van die wêreld se eerste groot stede. Dit het bestaan in dieselfde tyd as die beskawings van Antieke Egipte, Mesopotamië, Minoïese Kreta en Norte Chico. 

Mohenjo-Daro het in die 19de eeu v.C. leeggeloop namate die Indusvalleibeskawing agteruitgegaan het, en die terrein is eers in die 1920's herontdek. Aansienlike uitgrawings word sedertdien gedoen in die stad, wat in 1980 aangewys is as ’n Unesco-wêrelderfenisgebied. Die terrein word tans bedreig deur erosie en onbehoorlike restourasiewerk.

## Verwysings 
## Eksterne skakels 
* Amptelike webtuiste
* Unesco-wêrelderfenisgebiede

*15px Hierdie artikel is vertaal uit die Engelse Wikipedia
Mesonychia

**Mesonychia** is 'n orde van uitgestorwe soogdiere. Die meeste het soos wolwe gelyk, maar van hulle was kleiner soos vosse or groter soos 'n beer. Hulle het in die midde-Paleoseen verskyn op die noordelike kontinente en hulle het in Noord-Amerika ongeveer 37 miljoen jaar gelede uitgesterf, in Asië effens later (~34 mj).

Hulle liggame het baie soos die wolwe s'n gelyk. Hulle het ook soos wolwe op hule tone geloop, maar hierdie het hoewe. Hulle het 'n swaar stewige skedel en skerp hoektande. Die kiestande was enorm en het 'n ronde top. Dit was dalk om beendere te verbrysel. 

Die bekendste lede is die Hapalodectidae soos *Hapalodectes*, wat moontlik 'n akwatiese lewenswyse gehad het en die Mesonychidae (19 genusse) soos *Sinonyx*, *Mesonyx* en *Dissacus* . 'n Derde familie word soms tot die Mesonychia gereken, die Triisodontidae.

*Andrewsarchus* word dikwels ook as lid van die Mesonychia beskou, maar was waarskynlik nie verwant nie.
## Galery 

Bathyopsis fissidens.png|*Bathyopsis fissidens* (Dinocerata) en twee *Mesonyx obtusidens* (Eoseen, Wyoming)
Mongolestes hadrodens.jpg|Mongolestes hadrodens (Eoseen, Mongolië)
Sinonyx jiashanensis.JPG|*Sinonyx jiashanensis*
Sinonyx jiashanensis 7.JPG|*Sinonyx jiashanensis*
Sinonyx jiashanensis skull.JPG|*Sinonyx jiashanensis*-skedel
Triisodon Quivirensis.jpg|*Triisodon quivirensis*

## Taksonomie 
Hulle taksonomiese posisie is lank onduidelik gewees, maar onlangse navorsing lyk meer duidelikheid te bring.
In teenstelling tot die Carnivoramorpha, 'n groep wat die huidige Carnivora (katte, honde, bere) vereen met die uitgestorwe Viverravidae en Miacidae, besit die Mesonychia geen skeurtande nie. 
Hulle is dikwels buite die Ferae geplaats wat die Carnavorimorpha en die Pholidota (Ietermagoë) vereen. 

Daar is dikwels is 'n verwantskap met die ewehoewiges voorgestel en hulle is selfs lank as die voorouers van die walvisse (Cetacea) gesien, omdat hulle tande vergelykbaar is. het getoon dat die Mesonychia taamlik nou aan die Carnivoramorpha verwant is, selfs nouer as die Pholidota of die Creodonta wat ook binne dieselfde kroongroep val. Die Triisodontidae lyk 'n apart ouer sytak van die Carnivoramorpha te wees. Volgens Halliday se ontleding behoort die eintlike Mesonychia en die Triisodontidae binne die Ferae geplaas te word en nie by die ander groot groep binne die Laurasiatheria, die Euungulata wat die ewehoewiges bevat.

'n Vereenvoudigde kladogram sien so uit:

## Verwysings
Arduino

duimnael|links|Arduino Uno SMD R3
**Arduino** is 'n maatskappy wat oopbron rekenaarhardeware en -sagteware ontwerp en versprei. Die maatskappy spesialiseer in enkelbord mikrobeheerders en mikrobeheerder-stelletjies wat daarop gemik is om dit maklik te maak vir nuwelinge om digitale toestelle te bou wat fisiese voorwerpe beheer. Die gewildheid van die maatskappy se produkte is hoofsaaklik te wyte daaraan dat die ontwerp van die borde asook die sagteware onder die GNU Algemene Publieke Lisensie versprei word.

## Verwysings 
## Eksterne skakels 
*  arduino.cc – Amptelike webwerf
*  arduino.org – Amptelike webwerf
FIFA Sokker-Konfederasiebeker in 2021

Die **FIFA Sokker-Konfederasiebeker in 2021** sou oorspronklik in Katar aangebied word, nadat op 2 Desember 2010 die FIFA Sokker-Wêreldbekertoernooi in 2022 aan dié land toegewys is. Daar is egter kommer uitgespreek oor die hoë temperature in Katar gedurende die somer (wat ook daartoe gelei het dat die Sokker-Wêreldbekertoernooi van sy tradisionele Junie-Julie-skedule na November-Desember verskuif moes word).

duimnael|links|upright|Die Sokker-Konfederasiebekertrofee waarom meegeding sou word
Dienooreenkomstig het FIFA op 25 Februarie 2015 amptelik aangekondig dat die FIFA Sokker-Konfederasiebeker in 2021 na 'n ander land van die Asiatiese Sokkerkonfederasie verskuif sal word, sodat dit gedurende die tradisionele Junie-Julie-venster 2021 gehou kan word, sonder om nasionale ligas te onderbreek. As kompensasie is die aanbieding van 'n ander FIFA-toernooi, dalk die FIFA-Klubwêreldbeker 2021, in November-Desember 2021 in Katar voorgestel as 'n voorbereiding op die FIFA Sokker-Wêreldbekertoernooi in 2022.

In Oktober 2017 het FIFA planne afgekondig om die Sokker-Konfederasiebeker teen 2021 af te skaf en dit met 'n vierjaarlikse 24-span FIFA-Klubwêreldbeker te vervang en laasgenoemde van Desember na Junie te skuif. Op 15 Maart 2019 het FIFA amptelik aangekondig dat die Sokker-Konfederasiebeker geskrap en met die FIFA-Klubwêreldbeker vervang sal word. Katar het wel die FIFA-Klubwêreldbeker in 2019 en 2020 in voorbereiding op die FIFA Sokker-Wêreldbekertoernooi in 2022 aangebied.

## Deelnemende spanne 
Totdat die FIFA Sokker-Konfederasiebeker in 2021 in Maart 2019 deur FIFA amptelik geskrap en met die FIFA-Klubwêreldbeker vervang is, het die volgende spanne vir die FIFA Sokker-Konfederasiebeker in 2021 gekwalifiseer.

## Verwysings
Paaiementberekening

Die volgende formules word vir **paaiementberekening** gebruik in die finansiële wêreld:

## Saamgestelde rente 
:: S=P \left ( 1 + i \right )^n  of  P=S \left ( 1 + i \right )^{-n}  of  i=\left( \frac{S}{P} \right)^{1/n} - 1  of  n=\frac{log\left(\frac{S}{P}\right) }{log(1+i)}

Waar:
* S = Toekomstige waarde
* P = Huidige waarde
* i = Rentekoers per periode
* n = Aantal periodes

In Excel word dit soos volg bereken:

* S = FV(i,n,0,-P)

### Voorbeeld 
Indien ek R100 belê teen 12% maandeliks saamgesteld, wat is die waarde daarvan oor een jaar?

* P = 100
* i = 12%/12 = 1% = 0.01
* n = 1 × 12 = 12

:: S=P \left ( 1 + i \right )^n = 100 \left ( 1 + 0.01 \right )^{12} = R 112.68

## Berekening van paaiement 
Om die maandelikse paaiement of verband uit te werk, kan die volgende formule gebruik word:

:: R = \frac{i P}{1 - (1+i)^{-n}}  of  n = \frac{log \left( 1 - \frac{iP}{R} \right)}{log(1+i)}   of  P = \frac{R}{i}\left(1 - (1+i)^{-n} \right)

Waar:
* R = Paaiement
* P = Huidige waarde
* i = Rentekoers per periode
* n = Aantal periodes

In Excel word dit soos volg bereken:

* P = -PV(i,n,R)
* i = RATE(n,R-P)
* n = NPER(i,R,-P)
* R = -PMT(i,n,P)

### Voorbeeld 1 
Gestel ek leen R1&nbsp;000&nbsp;000 teen 12% per jaar en ek moet dit oor 20 jaar (240 maande) in gelyke maandelikse paaiemente afbetaal, wat is die maandelikse paaiement?

* P = 1&nbsp;500 000
* i = 12% /  12 = 1%
* n = 20 × 12 = 240

:: R = \frac{i P}{1 - (1+i)^{-n}} = \frac{0.01 \times 1\ 000\ 000}{1 - (1+0.01)^{-240}} = R11\ 010.86

### Voorbeeld 2 
Gestel ek wil die lening vinniger afbetaal deur elke maand R15&nbsp;000 af te betaal in plaas van R11&nbsp;010, hoe lank gaan dit neem en hoeveel gaan die laaste paaiement wees?

**Hoe lank gaan dit neem:**

* P = 1 000 000
* i = 12% /  12 = 1%
* R = 15&nbsp;000

* n = \frac{log \left( 1 - \frac{iP}{R} \right)}{log(1+i)} = \frac{log \left( 1 - \frac{0.01 \times 1\ 000\ 000}{15\ 000} \right)}{log(1+0.01)}=
 110.41

Dit gaan dus 111 in plaas van 240 maande neem. Die laaste maand gaan egter nie 'n volle paaiement wees nie. Die laaste paaiement is bloot 15000 × 0.41 = R6114

**Grootte van laaste betaling:**

Bepaal hoeveel geleen kan word as dit in 110 maande afbetaal gaan word.

* R = 15&nbsp;000
* i = 12% /  12 = 1%
* n = 110

:: P = \frac{R}{i}\left(1 - (1+i)^{-n} \right)  = \frac{15\ 000}{0.01}\left(1 - (1+0.01)^{-110} \right) = 997\ 958

Die laaste betaling se huidige waarde is dus 1&nbsp;000&nbsp;000 – 997&nbsp;958 = 2&nbsp;042

Die toekomstige waarde is dus:

:: S=P \left ( 1 + i \right )^n = 2\ 042 \left ( 1 + 0.01 \right )^{110+1} = 6\ 162

### Manipulering van formule 
:: R = \frac{i P}{1 - (1+i)^{-n}}

:: 1 - (1+i)^{-n} = \frac{i P}{R}

:: (1+i)^{-n} = 1 - \frac{i P}{R}

:: log (1+i)^{-n} = log \left( 1 - \frac{i P}{R} \right)

Volgens Logaritme is \log x^y = y\log x.  Dus:

:: -n \cdot log (1+i) = log \left( 1 - \frac{i P}{R} \right)

:: n = -\frac{log \left( 1 - \frac{iP}{R} \right)}{log(1+i)}

## Kyk ook
*Rente
Tegemoetkomendheid

**Tegemoetkomendheid** is 'n karaktereienskap wat verwys na 'n persoon se minsaamheid in sy verhouding met ander mense in teenstelling met 'n aggressiewe, selfgesentreerde en vyandige gesindheid.
Dit is een van die "karakterdimensies" in Cloninger se *Temperament and Character Inventory*. Cloninger beskryf dit met betrekking tot die verskillende mates waarin individue met ander identifiseer en hulle aanvaar. Cloninger se navorsing het bevind dat lae tegemoetkomendheid met alle kategorieë van persoonlikheidsteurings geassosieer word. Tegemoetkomendheid is konseptueel soortgelyk en hoogs gekorreleerd met vriendelikheid in die vyffaktormodel van persoonlikheid.

## Beskrywing 
Cloninger beskryf tegemoetkomende individue as sosiaal verdraagsaam, empaties, hulpvaardig en deernisvol, in teenstelling met onverdraagsame, ongevoelige, onbehulpsame en hatige mense. Hy vergelyk tegemoetkomendheid met Carl Roger se beskrywing van fasiliterende mense wat ander onvoorwaardelik aanvaar, empatie het met ander se gevoelens en bereid is om te help sonder 'n begeerte na selfsugtige gewin. Cloninger beskou hoe tegemoetkomendheid as 'n teken van sielkundige volwassenheid en 'n gevorderde morele ontwikkeling soos beskryf deur Kohlberg.

## Komponente 
Tegemoetkomendheid word aan die hand van vyf subskale in die *Temperament and Character Inventory* geassesseer:
# Sosiale aanvaarding vs. onverdraagsaamheid (C1)
# Empatie vs. sosiale apatie (C2)
# Behulpsaamheid vs. onbehulpsaamheid (C3)
# Deernis vs. haatdraendheid (C4)
# Beginsels vs. selfbevoordeling (C5)

## Verhouding met ander karaktereienskappe 
Tegemoetkomendheid is soortgelyk aan en hoogs gekorreleerd met vriendelikheid in die Groot Vyf Persoonlikheidsmodel. Dit is omgekeerd eweredig aan onderskeidelik Aggressie-Vyandigheid en psigotisme in Zuckerman se Alternatiewe vyf-model, en die Eysenck-Persoonlikheidsvraelys.

## Psigopatologie 
Navorsers beweer dat 'n kombinasie van lae selfgerigtheid en lae tegemoetkomendheid 'n algemene faktor vorm wat by alle persoonlikheidsteurings aanwesig is. Die spesifieke kombinasie van lae selfgerigtheid, lae tegemoetkomendheid en hoë selftransendensie is deur Cloninger en kollegas al as 'n "skisotipiese persoonlikheidstyl" beskryf, en word met hoë vlakke van skisotipie (geneigdheid tot psigotiese simptome) geassosieer.

## Verwysings
Labradoriet

duimnael|Labradoriet

**Labradoriet**, met chemiese formule (Ca,Na)(Si,Al)4O8, is 'n plagioklaas veldspaat ongeveer halfpad tussen albiet en anortiet, maar meer na die anortiet kant van die vaste oplossingsreeks. Op die fasediagram van die veldspate word gesien dat die plagioklaas veldspate se katioon-inhoud uit hoofsaaklik natrium en kalsium bestaan, met 'n kleiner hoeveelheid kalium. Die hoeveelheid Na+Ca+(kleiner hoeveelhede K) tel op tot 100%, en die persentasie van die Na- en Ca-katione bepaal die tipe veldspaat. Waar die Ca-katioon inhoud tussen 50 en 70% wissel, vorm dit die mineraal Labradoriet.
[duimnael|220px|Veldspaat [fasediagram, wat die posisie van Labradoriet relatief tot die ander veldspate aandui.]]

## Eienskappe 
*Die SG van Labradoriet wissel tussen 2068 en 2.72, met 'n wit streep.
*Die kristalstruktuur is triklien, en drie splytingsrigtings is sigbaar. Twee splytingsrigtings is baie goed, terwyl die derde splytingsrigting swak is.

## Eksterne skakels 
*
Musiekprodusent

250px|duimnael|regs

'n **Musiekprodusent** of **platevervaardiger** is 'n persoon wat die opneem en vervaardiging van die klank van 'n musiekgroep of musikale kunstenaar se musiek bestuur en van toesig voorsien.
Album (musiek)

[regs|duimnael|Vroeë musiekalbums was pakkette van 78 [omwentelinge per minuut|opm-plate in boekformaat.]]

'n **Musiekalbum** is 'n versameling van klankopnames wat op 'n CD, plaat, toonband, of op 'n ander medium uitgereik is.
Palaeanodonta

Die **Palaeanodonta** is 'n groep uitgestorwe soogdiere. Hulle is verwant aan die Ietermagoë en word soms as 'n suborde van die orde Pholidota beskou. Ander navorsers beskou hulle as 'n sustergroep daarvan in 'n klade Pholidotamorpha. Die groep se lede was grawende insektivore diere Hulle word van die midde-Paleoseen tot die vroeë Eoseen in Noord-Amerika, Europa en die oostelike Asië aangetref.

## Taksonomie 
* Orde Pholidota / Pholidotamorpha
** Onderorde/Orde Palaeanodonta
*** Familie Escavadontidae
*** Familie Epoicotheriidae
*** Familie Metacheiromyidae
*** ?*Ernanodon*

## Bronne 
* The beginning of the age of mammals. KD Rose.
* The phylogeny of living and extinct pangolins (Mammalia, Pholidota) and associated taxa: a morphology based analysis. TJ Gaudin et al. Journal of Mammalian Evolution (2009).
Pantodonta

Die **Pantodonta** is 'n orde van uitgestorwe soogdiere. Hulle fossiele word in die Paleoseen-Eoseen van die westelike Europa, Noord-Amerika en die oostelike Asië aangetref.

Hulle was onder die grootste soogdiere wat in hul tydperk aangetref word. Daar was klein boombewoners soos *Archaeolambda* (ongeveer 7&nbsp;kg) en groot grondbewoners soos *Barylambda* wat soos 'n reuseluidier van 650&nbsp;kg gelyk het.

Die eerste wat die naam Pantodonta voorgestel het was Cope in 1873 toe hy *Coryphodon* (="Bathmodon") in hierdie sunorde geplaas het. Het het dit beskou as 'n onderorde van die "Amblypoda". Simpson het in 1937 die "Amblypoda" verwerp en die Pantodonta as orde voorgestel.

Die Pantodonta word vandag as 'n sustergroep van die Periptychidae beskou en onlangse ontleding van 'n groot groep spesies (Halliday 2015) plaas altwee in die kroongroep Ferae van die Laurasiatheria.

Daar word gedink dat die Pantodonta in die vroegste Paleoseen in China ontstaan het en skielik Noord- en selfs Suid-Amerika bereik het. Die fossiel *Alcidedorbignya inopinata* (genoem na Alcide d'Orbigny) wat in Tiumpampa, Bolivia gevind is, is die bewys daarvoor. Die pantodont wat die volopste gevind word is *Coryphodon* wat ongeveer 150-300 kg swaar gewees het. In Noord-Amerika het dit aan die einde van die Wasatchium uitgesterf en hiermee het die Pantodonte daar verdwyn. In Asië bly hulle nog bestaan deur die midde-Eoseen (~48 mj) 

Families:
# Titanoideidae
# Pantolanbdidae
# Coryphodontidae
# Barylambdidae

## Galery 

Barylambda NT small.jpg|*Barylambda*
Pantolambda NT copy.jpg|*Pantolambda*
Pantolambda.jpg|*Pantolambda*
Titanoides primaevus.jpg|*Titanoides*

## Verwysings
Skoolmeester

duimnael|'n Uitbeelding van 'n negentiende eeuse dorpskooljuffrou.

Die woord **skoolmeester**, of eenvoudig **meester**, het voorheen verwys na 'n manlike skoolonderwyser. Hierdie gebruik leef voort in Britse onafhanklike skole, beide sekondêre en voorbereidende skole, maar elders is die term oor die algemeen uitgedien.

Waar 'n skool meer as een skoolmeester het, word na die persoon in beheer van die skool as die skoolhoof verwys. Hierdie naam oorleef in Britse onafhanklike skole, maar is deur *hoofonderwyser* vervang in die meeste Britse openbaarbefondsde skole, hoewel "skoolhoof" nog steeds gebruik word in die volksmond, en is gelykstaande aan "prinsipaal" in Amerikaanse skole.

## Eksterne skakels 
*
Mhlungwane A

**Mhlungwane A** is 'n nedersetting in Umzinyathi-distriksmunisipaliteit in die KwaZulu-Natalprovinsie van Suid-Afrika.

## Verwysings
Ngwempisi

**Ngwempisi** is 'n groot landelike gebied met 'n bevolking van 3&nbsp;900 in Umzinyathi-distriksmunisipaliteit in die KwaZulu-Natalprovinsie van Suid-Afrika.

## Verwysings
Perseverance

**Perseverance** is 'n groot nedersetting in Umzinyathi-distriksmunisipaliteit, sentraal in die KwaZulu-Natalprovinsie van Suid-Afrika.

## Verwysings
Musiekgenre

'n **Musiekgenre** is 'n konvensionele kategorie wat sekere musikale werke as deel van 'n gemeenskaplike tradisie of versameling van konvensies identifiseer.

## Verwysings 
## Sien ook 
* Genre
Süddeutsche Zeitung

duimnael|regs

***Süddeutsche Zeitung*** (afkorting: **SZ**, Duits: *Suid-Duitse Koerant*; uitspraak: [ˈzyːtˌdɔʏtʃə ˈtsaɪtʊŋ]) is 'n Duitse gehaltedagblad wat deur die uitgewery *Süddeutscher Verlag* in München uitgegee en landwyd versprei word. Naas verslaggewing oor gebeure in München en die deelstaat Beiere dek dit ook nasionale en internasionale nuus en word dit onder die belangrikste meningsvormende dagblaaie in Duitsland gereken. As sulks is dit in 1945 deur die destydse Amerikaanse besettingsmoondheid se *Information Control Division* gelisensieer. In die eerste kwartaal van 2017 was dit die grootste Duitse gehaltedagblad en die tweede grootste nasionale koerant (naas die poniedagblad *Bild*) met 365&nbsp;938 verkoopte eksemplare.

Sedert 29 Februarie 2008 is 81,25 persent van die uitgewery *Süddeutscher Verlag* in besit van die houermaatskappy *Südwestdeutsche Medien Holding (SWMH)* met sy setel in Stuttgart.

## Verwysings